یوسف پٹھان

یوسف پٹھان (پیدائش: 17 نومبر 1982ء) بھارت کے کرکٹ کھلاڑی ہیں۔ وہ بین الاقوامی سطح پر کھیل چکے ہیں اور بھارتی کرکٹ ٹیم کا حصہ رہ چکے ہیں۔ انہوں نے اپنے کرکٹ کیرئر کا آغاز 2001ء/02ء میں فرسٹ کلاس کرکٹ میں کیا تھا۔ وہ دائیں ہاتھکے بلے باز ہیں اور دائیں ہاتھ کے آف بریک گیند باز ہیں۔ ان کے چھوٹے بھائی عرفان پٹھان ایک زمانہ میں بہت معروف اور کامیاب کرکٹ کھلاڑی رہ چکے ہیں اور وہ بھی ایک طویل عرصہ تک بھارتی ٹیم میں بطور آل راونڈر کھیل چکے ہیں۔

ذاتی زندگی
یوسف پٹھان کی ولادت وڈودرا، گجرات میں ایک گجراتی پٹھان خاندان میں ہوئی۔ وہ مشہور کرکٹ کھلاڑی اور ہر فن مولا کھلاڑی عرفان پٹھان کے بڑے بھائی ہیں۔ یوسف کی شادی ممبئی ایک فیزیو تھیرپسٹ آفرین سے ہوئی اور 17 اپریل 2014ء کو ان کے ہاں ایک لڑکے کی ولادت ہوئی

کیریئر
دیودھر ٹرافی 2007ء اور انٹر اسٹیٹ ڈومیسٹک ٹی20 میں بہترین کارکردگی کے باعث یوسف پٹھان کو آئی سی سی عالمی ٹوئنٹی20 کے لیے بھارتی ٹیم میں شامل کیا گیا تھا۔ یہ عالمی کپ 2007ء میں جنوبی افریقا میں منعقد ہوا تھا۔ یوسف پٹھان کو پاکستان کے خلاف فائنل میں پہلا مقابلہ کھیلنے کا موقع ملا تھا۔ انہوں نے اس مقابلہ میں بلے بازی کی 15 رن بنائے۔ ان کا آئی پی ایل کا کیرئر شاندار رہا۔ انہوں نے راجستھان رائلز کے لیے بہترین کھیل کا مظاہرہ کیا اور ٹیم کی جیت میں ان کا کلیدی کردار تھا۔ آئی پی ایل کے بعد انہیں بھارتی ٹیم میں شامل کیا گیا اور وہ کتپلائی کپ اور ایشیا کپ میں کھیلے۔ انہیں زیادہ بلے بازی کرنے کا موقع نہیں ملا اور بلے یا گیند سے کچھ کمال نہیں کر پائے۔ نتیجتا انہیں ٹیم سے باہر کر دیا گیا۔ اس کے بعد انہوں نے گھریلو کرکٹ میں شاندار کھیل کا مظاہرہ کیا اور انگلینڈ کے خلاف انہیں بھارتی ٹیم میں کھیلنے کا موقع ملا۔ انہوں نے اس موقع کا فائدہ اٹھایا اور اپنے 26ویں یوم پیدائش کے موقع پر اندور میں انگلینڈ کے خلاف محض 29 گیندوں پر اپنی نصف سنچری مکمل کی۔

مزید دیکھیے
 کرکٹ
 ٹیسٹ کرکٹ
 بھارت قومی کرکٹ ٹیم
 بھارت کے ٹیسٹ کرکٹ کھلاڑیوں کی فہرست
 بھارت کے ایک روزہ بین الاقوامی کرکٹ کھلاڑیوں کی فہرست
 بھارت کے ٹوئنٹی/20 بین الاقوامی کھلاڑیوں کی فہرست

حوالہ جات 

1982ء کی پیدائشیں
بقید حیات شخصیات
بھارت کے کرکٹ کھلاڑی
بھارتی ایک روزہ کرکٹ کھلاڑی
بھارتی سنی مسلمان
پشتون نژاد بھارتی شخصیات
راجستھان رائلز کرکٹ کھلاڑی
کرکٹ عالمی کپ 2011 کے کھلاڑی
گجرات (بھارت) کی شخصیات
گجراتی شخصیات
وڈودرا کی شخصیات
کولکاتا نائٹ رائیڈرز کے کرکٹ کھلاڑی
سن رائزرز حیدرآباد کے کرکٹ کھلاڑی
بھارت کے عالمی ٹوئنٹی/20 کرکٹ کھلاڑی
انڈیا بلیو کے کرکٹ کھلاڑی
انڈیا گرین کے کرکٹ کھلاڑی
انڈیا ریڈ کے کرکٹ کھلاڑی
ویسٹ زون کے کرکٹ کھلاڑی
وڈودرا کرکٹ ٹیم کے کھلاڑی
ویکی ڈیٹا سے مطابقت رکھنے والی مختصر تفصیل